Collegium Dickinsonium
Collegium Dickinsonium est privatum et domiciliare collegium artium liberalium Luguvalii in Pennsylvania situm. Collegium anno 1773 nomine Carlisle Grammar School conditum est. Diploma cui donatum est 9 Septembris 1783, sex dies post Foedus Lutetiense signatum, primum itaque collegium post Civitates Foederatas constitutas conditum. Collegium a Beniamino Rush, subscriptore Declaratio Libertatis Civitatum Americae Foederatarum conditum est. Primum Collegium Ioannis et Mariae pro decore Ioannis Dickinson, subscriptoris Constitutionis, qui deinde fuit Praeses Pennsylvaniae, et uxoris Mariae Norris Dickinson appellabatur. Ei multos ex eorum libros novo collegio donaverunt. Collegium Dickinsonium sextum decimum a collegio veterrimo in Civitatibus Foederatis est. Non confundendum est Collegium Dickinsonium cum Schola Iurisprudentiae Dickinsonia, quae adversus campum collegialem iacet, sed, quia diploma accepit institutum liberum anno 1890, cum collegio non coniuncta est. Anno 2000, Schola Iurisprudentiae se cum Universitate Civica Pennsylvaniae confudit.